CELEX: 62013TN0373
Language: da
Date: 2013-07-17 00:00:00
Title: Sag T-373/13 P: Appel iværksat den 17. juli 2013 af Geoffroy Alsteens til prøvelse af Personalerettens kendelse af 8. maj 2013 i sag F-87/12, Alsteens mod Kommissionen

9.11.2013   
            
            
               DA
            
            
               Den Europæiske Unions Tidende
            
            
               C 325/32
            
         Appel iværksat den 17. juli 2013 af Geoffroy Alsteens til prøvelse af Personalerettens kendelse af 8. maj 2013 i sag F-87/12, Alsteens mod Kommissionen
   (Sag T-373/13 P)
   2013/C 325/54
   Processprog: fransk
   
      Parter
   
   
      Appellant: Geoffroy Alsteens (Marcinelle, Belgien) (ved advokaterne S. Orlandi, D. Abreu Caldas og J.N. Louis)
   
      Den anden part i appelsagen: Europa-Kommissionen
   
      Appellantens påstande
   
   Appellanten har nedlagt følgende påstande:
   
               —
            
            
               Kendelsen afsagt af Retten for EU-personalesager (Tredje Afdeling) den 8. maj 2013 i sag F-87/12, Alsteens mod Kommissionen, ophæves.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Til støtte for appellen har appellanten fremsat et enkelt anbringende om, at der foreligger en retlig fejl, idet Personaleretten fandt, at appellanten ved en annullation af begrænsningen af varigheden af forlængelsen af hans kontrakt som midlertidigt ansat med tilbagevirkende kraft ville være omfattet af en tidsubegrænset kontrakt. Appellanten er af den opfattelse, at dette ikke er tilfældet og har anført, at Personaleretten har tilsidesat adgangen til effektive retsmidler, idet den fandt, at appellanten ikke kunne nedlægge påstand om en delvis annullation af afgørelsen om at forlænge hans kontrakt, nemlig annullation af den del af afgørelsen, som begrænsede varigheden af forlængelsen.